ສຫລ ແລະ ຍີ່ປຸ່ນ ຕິຕຽນ ຈີນ ໃນເລື່ອງ ເຂດປ້ອງກັນໃໝ່ ທາງອາກາດ 
ຍີ່ປຸ່ນຈະ​ເຂົ້າ​ໄປ​ດູ​ແລ​ ສະຖານະ​ການ​ຢ່າງ​ໃກ້ຊິດ ​ແລະ​ຈະ​ກະທໍາ​ທຸກວິທີ​ທາງ ​ເພື່ອ​ປ້ອງ​ກັນ ເຂດ​ນໍ້າ​ແດນ​ດິນ​ ແລະ​ເຂດນ່ານຟ້າ ຂອງ​ຕົນ.
ລັດຖະມົນຕີກະຊວງປ້ອງກັນປະເທດຍີ່ປຸ່ນກ່າວວ່າ ກຸງໂຕກຽວ ແມ່ນໄດ້ເຮັດວຽກຢ່າງໃກ້ ຊິດກັບກຸງວໍຊິງຕັນ ຫຼັງຈາກຈີນໄດ້ ສ້າງຕັ້ງເຂດປ້ອງກັນທາງອາກາດຂອງຕົນເທິງນ່ານນໍ້າ ໃນທະເລ ຈີນຕາເວັນອອກ ທີ່ມີການຂັດແຍ້ງກັນນັ້ນ ສະຫະລັດແລະ ຍີ່ປຸ່ນ ໄດ້ໃຫ້ຄໍາໝັ້ນສັນຍາ ທີ່ຈະບໍ່ຮັບຮູ້ເຂດ ປ້ອງກັນທາງອາກາດ ພາຍໃຕ້ໃນຂໍ້ສະເໜີຂອງຈີນ ທີ່ຕ້ອງການ ຢາກໄດ້ເຮືອບິນພົນລະເຮືອນແລະເຮືອບິນທະຫານ ທັງໝົດນັ້ນ ໃຫ້ລະບຸວ່າ ແມ່ນຫຍັງ ແລະໃຫ້ເຊື່ອຟັງການບັນຊາຂອງຕົນ ລັດຖະມົນຕີປ້ອງກັນປະເທດຍີ່ປຸ່ນ ທ່ານ Itsunori Onodera ໄດ້ກ່າວໃນວັນອັງຄານ ມື້ນີ້ວ່າ ກອງກໍາລັງປ້ອງກັນຕົວເອງຂອງ ຍີ່ປຸ່ນ ແມ່ນພວມເຮັດວຽກຮ່ວມກັບກອງກໍາລັງສະຫະລັດ ແລະຈະດໍາເນີນທຸກບາດກ້າວທີ່ຈໍາເປັນ ເພື່ອປ້ອງກັນເຂດນໍ້າ ແດນດິນຂອງຍີ່ປຸ່ນຊຶ່ງທ່ານ Onodera ກ່າວວ່າ ໃນຂະນະທີ່ບັນດາເຈົ້າໜ້າທີ່ສະຫະລັດແລະຍີ່ປຸ່ນໄດ້ປະນາມ ການເຄື່ອນໄຫວຂອງຈີນວ່າ ເປັນການທ້າທາຍນັ້ນ ແຕ່ພວກ ເຂົາເຈົ້າກໍເວົ້າວ່າ ມັນຈະບໍ່ມີຜົນກະທົບໃດໆຕໍ່ການປະຕິບັດ ງານຂອງພວກເຂົາເຈົ້າ ຢູ່ໃນຂົງເຂດດັ່ງກ່າວ ໂຄສົກທໍານຽບຫ້າແຈ ຂອງສະຫະລັດ ທ່ານພັນເອກ Steve Warren ໄດ້ກ່າວວ່າ ເຮືອບິນທະຫານສະຫະລັດ ທີ່ບິນຢູ່ໃນ ຂົງເຂດດັ່ງກ່າວ ຈະບໍ່ລະບຸຕົວເອງວ່າແມ່ນໃຜ ອີງຕາມ ກົດລະບຽບໃໝ່ຂອງຈີນ